CELEX: 32022R0836
Language: el
Date: 2022-05-30 00:00:00
Title: Εκτελεστικός κανονισμός (ΕΕ) 2022/836 του Συμβουλίου της 30ής Μαΐου 2022 για την εφαρμογή του κανονισμού (ΕΕ) 2016/1686 σχετικά με την επιβολή πρόσθετων περιοριστικών μέτρων κατά του ISIL (Da’esh) και της Αλ Κάιντα και κατά φυσικών και νομικών προσώπων, οντοτήτων ή φορέων που συνδέονται μαζί τους

30.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 147/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/836 ΤΟΥ ΣΥΜΒΟΥΛΙΟΥ
         της 30ής Μαΐου 2022
         για την εφαρμογή του κανονισμού (ΕΕ) 2016/1686 σχετικά με την επιβολή πρόσθετων περιοριστικών μέτρων κατά του ISIL (Da’esh) και της Αλ Κάιντα και κατά φυσικών και νομικών προσώπων, οντοτήτων ή φορέων που συνδέονται μαζί τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1686 του Συμβουλίου, της 20ής Σεπτεμβρίου 2016, για την επιβολή πρόσθετων περιοριστικών μέτρων κατά του ISIL (Da’esh) και της Αλ Κάιντα και κατά φυσικών και νομικών προσώπων, οντοτήτων ή φορέων που συνδέονται μαζί τους (1), και ιδίως το άρθρο 4 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 20 Σεπτεμβρίου 2016 το Συμβούλιο εξέδωσε τον κανονισμό (ΕΕ) 2016/1686.
                  
               
                     (2)
                  
                  
                     Δεδομένου ότι ο ISIL (Da’esh) και η Αλ Κάιντα, καθώς και φυσικά και νομικά πρόσωπα, οντότητες ή φορείς που συνδέονται μαζί τους, εξακολουθούν να συνιστούν απειλή, θα πρέπει να προστεθούν δύο πρόσωπα και μία ομάδα στους καταλόγους των φυσικών και νομικών προσώπων, οντοτήτων και φορέων που περιλαμβάνονται στο παράρτημα I του κανονισμού (ΕΕ) 2016/1686.
                  
               
                     (3)
                  
                  
                     Ο κανονισμός (ΕΕ) 2016/1686 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΕ) 2016/1686 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Μαΐου 2022.
            
               
                  Για το Συμβούλιο
               
               
                  Η Πρόεδρος
               
               C. COLONNA
            
         
         
            (1)  ΕΕ L 255 της 21.9.2016, σ. 1.
      
      
         
            ΠΑΡΑΡΤΗΜΑ
            Το παράρτημα I του κανονισμού (ΕΕ) 2016/1686 τροποποιείται ως εξής:
            
                        1.
                     
                     
                        οι ακόλουθες καταχωρίσεις προστίθενται υπό τον τίτλο «Α. Φυσικά πρόσωπα που αναφέρονται στο άρθρο 3»:
                        
                                    «10.
                                 
                                 
                                    Faruq AL-SURI (άλλως Samir Hijazi, Samir ‘Abd al-Latif Hijazi, Abu Hammam Al-Shami, Abu Humam Al-Shami Abu Hammam Al-’Askari)· ημερομηνία γέννησης: 1977· τόπος γέννησης: Δαμασκός, Συρία· φύλο: άρρεν· ιθαγένεια: συριακή (εικαζόμενη).
                                 
                              
                                    11.
                                 
                                 
                                    Sami AL-ARIDI (άλλως Abu Mohammad Al-Shami, Abu Mahmud Al-Sham, Abu Mahmud Al-Shami, Sami Al-Oride, Sami Al-Oraidi, Sami Al-Oraydi, Sheikh Dr. Sami Al-Uraydi)· ημερομηνία γέννησης: 1973· φύλο: άρρεν· ιθαγένεια: ιορδανική (εικαζόμενη).»,
                                 
                              
                  
                        2.
                     
                     
                        η ακόλουθη καταχώριση προστίθεται υπό τον τίτλο «B. Νομικά πρόσωπα, οντότητες και φορείς που αναφέρονται στο άρθρο 3»:
                        
                                    «3.
                                 
                                 
                                    Hurras AL-DIN (HaD), (άλλως Hurras al-Deen, Huras-al-Din, Guardians of Religion, Tanzim Hurras Al-Din, Tandhim Hurras Al-Deen, Sham Al-Ribat, Al-Qaida in Syria, AQ-S).».